**Príloha č. 2 - Návrh zmluvy**

**Zmluva o združenej dodávke elektrickej energie**

**č. CV-110-1/2021- .........................**

uzatvorená v zmysle § 269 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“).

**Článok I.**

**Zmluvné strany**

1. **Odberateľ: Centrum výcviku Lešť**

 **Lešť, 962 63 Pliešovce**

 V zastúpení: Ing. arch. Anton Maštalský

 riaditeľ – štatutárny orgán

 Za vecné plnenie: Renáta Mužíková, tel.: 0960 465 788

 renata.muzikova@mil.sk

Vladimír Fulajtár, tel.: 0960/465 844

 vladimir.fulajtar@mil.sk

 IČO: 00804932

 DIČ: 2021773644

 IČ DPH: SK 2021773644

 Bankové spojenie: Štátna pokladnica

 IBAN: SK4781800000007000167777

 (ďalej len „odberateľ“)

1. **Dodávateľ:**

V zastúpení:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „dodávateľ“)

**PREAMBULA**

1. Zmluvné strany uzatvárajú túto zmluvu ako výsledok verejného obstarávania, ktoré realizoval verejný obstarávateľ v súlade s ustanovením § 66 zákona č. 343/2015 Z. z. o verejnom obstarávaní v znení neskorších predpisov na predmet zákazky „Dodávka elektrickej energie“, v súlade so zákonom č. 251/2012 Z.z. o energetike v znení neskorších predpisov, zákonom č. 250/2012 Z.z. o regulácii v sieťových odvetviach v znení neskorších predpisov a ďalšími všeobecne záväznými právnymi predpismi vzťahujúcimi sa na oblasť elektroenergetiky.
2. Zmluvné strany sa podľa § 262 zákona č. 513/1991 Zb. Obchodného zákonníka v znení neskorších predpisov (ďalej len Obchodný zákonník) dohodli, že ich záväzkový vzťah vyplývajúci z tejto zmluvy sa bude spravovať Obchodným zákonníkom.

**Článok II.**

**Predmet a miesto plnenia zmluvy**

1. Predmetom plnenia tejto zmluvy je úprava práv a povinností zmluvných strán v súvislosti so záväzkom dodávateľa predmetu zmluvy špecifikovaného v odseku 2 tohto článku v rozsahu a za podmienok stanovených touto zmluvou a v súvislosti so záväzkom odberateľa zaplatiť zaň cenu dohodnutú podľa tejto zmluvy.
2. Predmetom zmluvy je dodávka elektrickej energie vrátane prenesenia zodpovednosti za odchýlku na dodávateľa v súlade s Vyhláškou č.24/2013 Úradu pre reguláciu sieťových odvetí, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a v súlade s nariadením vlády SR č.317/2007 Z.z., ktorým sa ustanovujú pravidlá pre fungovanie trhu s elektrinou. Súčasťou dodávky elektrickej energie je aj zabezpečenie distribúcie elektrickej energie a služby spojené s využitím distribučnej sústavy.

Predpokladané množstvá odobratej elektriny za 4 roky:

* Vysoká tarifa: 7 993,368 MWh
* Nízka tarifa: 9 318,096 MWh
* Víkendová tarifa: 80,00 MWh
* Jednotková tarifa: 444,48 MWh
1. Miestom dodania predmetu zmluvy sú jednotlivé odberné miesta Centra výcviku Lešť uvedené v prílohe č. 1 tejto zmluvy

**Článok III.**

**Termín plnenia**

1. Dodávateľ sa zaväzuje, že bude plniť predmet zmluvy podľa článku II. v termíne:

 od 00:00 hod. SEČ dňa **01.06.2021** do 24:00 hod. SEČ dňa **31.05.2025**

**Článok IV.**

**Zmluvná cena**

1. Cena za dodávku elektrickej energie vyplýva z ponuky dodávateľa, je stanovená v zmysle § 3 zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov vo výške:

Cena bez DPH: €

DPH 20 %: €

Cena s DPH: €

Cena celkom slovom:

1. Celková cena za dodávku elektriny obsahuje všetky náklady dodávateľa, a to cenu za:
* dodávku predpokladaného celkového množstva silovej elektriny,
* systémové služby a prevádzkovanie systému,
* prístup do distribučnej siete, distribúciu vrátane prenosu, distribučné straty,
* odvod do Národného jadrového fondu,
* spotrebná daň,
* DPH,
* všetky prípadné ďalšie náklady
1. Distribučné a systémové poplatky pre rok 2021 určí dodávateľ z aktuálnych cien vo výške určenej Úradom pre reguláciu sieťových odvetí SR (URSO) platných pre rok 2021. Ak sa počas plnenia zmluvy zmení cenové rozhodnutie ÚRSO, dodávateľ musí v týchto cenách účtovať. Ak sa zmenia regulované platby, aj štátom určené dane a poplatky, budú upravené dodatkom k zmluve.
2. Dodávateľ si nebude účtovať žiadne sankcie za nedodržanie (prekročenie resp. nedočerpanie) zmluvne dohodnutého množstva. Cena elektrickej energie je nemenná pri nedočerpaní resp. prekročení dohodnutého množstva.

**Článok V.**

**Platobné podmienky a fakturácia**

1. Platba za dodávku elektrickej energie bude realizovaná prevodným príkazom prostredníctvom peňažného ústavu odberateľa, na základe mesačných vyúčtovacích faktúr. Vyúčtovacím obdobím pre dodávku elektriny bude jeden mesiac pre veľkoodber aj pre maloodber. Vyúčtovanie sa uskutoční po odpočte spotrebovanej energie.
2. Odberateľ sa zaväzuje, za dodávku silovej elektriny a distribučné služby uhradiť zálohové faktúry za opakované dodanie tovaru a služieb v počte 1/mesiac, vo výške odvodenej od 60% objednaného množstva elektrickej energie na príslušný kalendárny mesiac (v jednotkových cenách VT a NT v pomere 70:30) vrátane distribučných poplatkov, DPH a spotrebnej dane.
3. Dodávateľ vystaví v dvoch výtlačkoch daňový doklad – faktúru za fakturačné obdobie, podľa §74 zákona č.222/2004 Z.z. v platnom znení nasledovne: dodávateľ vystaví jednu (súhrnnú) faktúru pre všetky odberné miesta spolu (veľkoodber aj maloodber). Prílohu faktúry bude tvoriť daňový doklad k faktúre - vyúčtovania za každé OM samostatne, vo výške zodpovedajúcej cene skutočne odobratej silovej elektrickej energie a distribučných služieb. Vyúčtovanie za každé OM musí obsahovať náležitosti daňového dokladu a musí v nej byť uvedená adresa a číslo OM, fakturačné obdobie, vyhodnotenie výkonu, vyhodnotenie účinníka, počiatočný a konečný stav elektromera, celkové odobraté množstvo, spotrebovanú silovú energiu VT, NT, WT a JT, spotrebnú daň, pevnú zložku tarify za distribúciu, variabilnú zložku tarify za distribúciu vrátane prenosu elektrickej energie, tarifu za distribučné straty, tarifu za systémové služby, spätnú jalovú energiu, odvod do národného fondu, množstvo odobratej kapacitnej a indukčnej elektriny. Spolu s faktúrou doloží dodávateľ aj odberový diagram pre každé odberné miesto v 15 minútových intervaloch merania maxima.
4. Faktúra musí obsahovať všetky náležitosti v zmysle zákona č. 222/2004 Z. z. o dani z priadnej hodnoty v znení neskorších predpisov.
5. Faktúra bude doručená odberateľovi do 15 dní od jej vystavenia. Dodávateľ sa zaväzuje zaslať faktúru aj emailom na adresu zodpovedného zamestnanca.
6. Odberateľ uhradí oprávnene účtovanú sumu do 30 dní odo dňa doručenia daňového dokladu (faktúry). Pre tento účel sa za deň úhrady považuje dátum odpísania fakturovanej sumy z účtu objednávateľa.
7. Odberateľ je oprávnený vrátiť daňový doklad (faktúru) ak nebude obsahovať náležitosti podľa bodu 1) tohto článku. Nová lehota splatnosti začne plynúť odo dňa doručenia nového daňového dokladu (faktúry).
8. Pre úhradu faktúry bude dodávateľ predkladať len originálne písomnosti. Kópie, fotokópie a faxové faktúry nie sú dokladom pre fakturáciu.

**Článok VI.**

**Realizácia predmetu zmluvy**

1. Dodávateľ zabezpečí dodávku elektrickej energie do odberných miest odberateľa v dohodnutom množstve, čase a podľa dohodnutého tarifného produktu.
2. Dodávateľ musí mať uzatvorenú zmluvu o zúčtovaní odchýlky so zúčtovateľom odchýlok.
3. Dodávateľ prevezme zodpovednosť za odchýlku odberateľa voči zúčtovateľovi odchýlky aj voči odberateľovi v plnom rozsahu.
4. EIC kód bilančnej skupiny dodávateľa, ako subjektu zúčtovania odchýlky je ...................
5. Dodávateľ sa odberateľovi zaväzuje zabezpečiť distribučné služby do všetkých odberných miest do výšky maximálnej rezervovanej kapacity (MRK) a zaväzuje sa zabezpečiť rezervovanú kapacitu (RK) pre všetky OM uvedené v prílohe č.1.
6. Odberateľ má právo požiadať dodávateľa o zabezpečenie úpravy dohodnutej RK podľa schválených podmienok príslušného prevádzkovateľa distribučnej sústavy (PDS), najviac do výšky MRK.
7. Nárok na zaplatenie ceny vznikne dodávateľovi riadnym splnením jeho záväzku.
8. Cena za zabezpečenie distribučných služieb bude určená podľa množstva dodanej elektriny a dohodnutej výšky RK pre príslušné OM, v súlade s platnými cenovými rozhodnutiami ÚRSO vzťahujúcimi sa na distribučné služby poskytované príslušným PDS.
9. Množstvo dodanej elektriny sa bude merať určeným meradlom.
10. Meranie dodaného množstva elektriny, vykonávanie odpočtov určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie združenej dodávky vykoná a odovzdá dodávateľovi príslušný PDS v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.
11. Montáž, pripojenie alebo výmenu určeného meradla zabezpečí dodávateľ prostredníctvom PDS.
12. Dodávateľ bude odberateľa bezodkladne informovať o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom PDS.
13. Dodávateľ zabezpečí odberateľovi prístup k zákazníckemu web portálu s možnosťou sledovať údaje o spotrebe elektriny, fakturácii, histórii odberu.
14. Dodávateľ zodpovedá za to, že všetky úkony spojené s predmetom zmluvy vykoná vo vlastnom mene, na vlastnú zodpovednosť, pričom bude rešpektovať technické a právne predpisy, vyhlášky a ostatné záväzné normy platné v SR potrebné k dodávke elektrickej energie. Dodávkou nemôže poveriť inú osobu bez súhlasu odberateľa.
15. Dodávateľ zodpovedá za škody na majetku odberateľa a za škodu na zdraví osôb spôsobené zanedbaním platných predpisov a nariadení, svojich povinností alebo v dôsledku okolností, o ktorých dodávateľ vedel alebo mal vedieť alebo ich mohol predvídať z titulu svojej činnosti. Tieto škody budú vymáhané v plnej výške.
16. Odberateľ aj dodávateľ sa budú včas a bez zbytočného odkladu informovať o všetkých dôležitých skutočnostiach súvisiacich s predmetom zmluvy, ktoré môžu ohroziť alebo obmedziť plnenie predmetu zmluvy.
17. Odberateľ si vyhradzuje právo zmien – zníženie, prípadne zvýšenie počtu odberných miest a dodávky energie a dodávateľ sa zaväzuje tieto zmeny bezplatne akceptovať.
18. Predpokladané množstvo odobratej elektriny je len orientačné, preto si odberateľ vyhradzuje právo bez poplatkov meniť množstvo spotrebovanej elektriny, počet odberných miest a aj jednotlivé tarify podľa potreby.
19. Zmluvné strany sa zaväzujú, že budú dodržiavať všeobecne záväzné právne predpisy, a podmienky tejto zmluvy. V prípade, ak nastanú u niektorej zo zmluvných strán skutočnosti brániace riadnemu plneniu zmluvy, je zmluvná strana povinná takú skutočnosť bezodkladne oznámiť druhej strane a zvolať rokovanie oprávnených zástupcov.
20. Centrum výcviku Lesť sa nachádza vo Vojenskom obvode Lešť. Podľa zákona NR SR č. 281/1997 Z. z. o vojenských obvodoch v znení neskorších predpisov je nutné pred vstupom do uvedeného priestoru pre osoby a pre motorové vozidlá na svoje náklady vybaviť povolenie k vstupu (pobytu) do Vojenského obvodu Lešť, na Obvodnom úrade Vojenského obvodu Lešť v Pliešovciach.

**Článok VII.**

 **Reklamačné konanie**

1. Reklamácia je písomné podanie odberateľa adresované dodávateľovi, ktorým sa odberateľ domáha najmä zodpovednosti dodávateľa za nekvalitne dodané plnenie a stým súvisiace služby, pričom takýto stav trvá v čase uplatnenia reklamácie a zároveň odberateľ požaduje od dodávateľa nápravu alebo náhradu za nekvalitné zabezpečenie dodávky a distribúcie elektriny do OM odberateľa. Účelom reklamácie je predovšetkým dosiahnuť, aby boli odstránené zistené nedostatky.
2. Odberateľ má právo reklamovať najmä:

a) kvalitu poskytnutého plnenia a stým súvisiacich služieb,

b) odpočet určeného meradla,

c) fakturáciu poskytnutého plnenia a stým súvisiacich služieb,

d) prerušenie alebo obmedzenie plnenia a stým súvisiacich služieb alebo iné zistené chyby súvisiace s poskytovaním plnenia a služieb dodávateľa (ďalej len „Predmet reklamácie“).

1. Odberateľ môže reklamáciu uplatniť písomne u dodávateľa na korešpondenčnej adrese dodávateľa alebo elektronicky na e-mailovej adrese dodávateľa mu na tento účel oznámenej.
2. Podanie, ktorým odberateľ uplatní svoje právo na reklamáciu, musí čitateľne obsahovať najmä identifikáciu odberateľa, presný popis s odôvodnením reklamácie, prípadne sprievodnou dokumentáciou a ďalšími skutočnosťami pre posúdenie reklamácie, identifikačné údaje týkajúce sa predmetu reklamácie, identifikačné údaje reklamovanej faktúry, spolu s variabilným symbolom, ktorej sa týka a podpis oprávnenej osoby konať za odberateľa.
3. Za deň prijatia reklamácie sa považuje deň prijatia reklamácie dodávateľom. Dodávateľ toto prijatie reklamácie obratom odberateľovi potvrdí.
4. Reklamácia musí byť uplatnená bez zbytočného odkladu po zistení nedostatkov.
5. Ak je reklamácia uplatnená prostredníctvom emailu alebo faxom, dodávateľ doručí potvrdenie o uplatnení reklamácie odberateľovi ihneď. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie.
6. Dodávateľ vybaví reklamáciu v čo najkratšom možnom čase, najneskôr však do 30 dní od uplatnenia reklamácie. Ak si prešetrenie reklamácie vyžaduje súčinnosť tretej strany, môže dodávateľ predĺžiť lehotu na vybavenie reklamácie o ďalších päť dní. Dodávateľ doručí preukázateľným spôsobom odberateľovi písomný doklad o vybavení reklamácie.
7. Reklamáciou nie je písomná žiadosť odberateľa o opravu formálnych náležitostí faktúry (napr. nesprávnej poštovej adresy, ktorú objednávateľ spôsobil nedostatočnou súčinnosťou apod.) a žiadosť o preskúšanie meradla.

**Článok VIII.**

**Sankcie**

1. V prípade, že dodávateľ nedodrží dohodnuté odberové množstvá a čas plnenia stanovené v tejto zmluve, uhradí odberateľovi zmluvnú pokutu vo výške 0,05% z ceny nedodanej elektriny za každý deň omeškania, dojednaním o zmluvnej pokute nie je dotknuté právo odberateľa na náhradu škody voči dodávateľovi. Ak došlo k omeškaniu dodávateľa z dôvodu pôsobenia vyššej moci (živelné pohromy, vojnový konflikt a pod.) neuplatní odberateľ voči dodávateľovi zmluvnú pokutu.
2. Ak je odberateľ v omeškaní so splnením peňažného záväzku alebo jeho časti, je povinný dodávateľovi zaplatiť z nezaplatenej sumy úrok z omeškania vo výške 0,05% za každý deň omeškania. Ak budú odberateľovi v plnení tejto povinnosti brániť okolnosti z pôsobenia vyššej moci, neuplatní dodávateľ voči odberateľovi zmluvnú pokutu v dobu trvania vyššej moci.
3. Dohodnuté zmluvné pokuty a úroky povinná strana uhradí strane oprávnenej do 30 dní odo dňa uplatnenia nároku.

 **Článok IX.**

**Ukončenie zmluvy**

1. Túto zmluvu možno ukončiť pred uplynutím doby jej účinnosti:
2. dohodou obidvoch zmluvných strán;
3. výpoveďou odberateľa v prípade opakovaného neplnenia zmluvných povinností dodávateľom vyplývajúcich z tejto zmluvy. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Zmluvné strany sa dohodli, že túto zmluvu môže odberateľ vypovedať bez poplatku.
4. odstúpením od zmluvy odberateľom, ak dodávateľ opakovane zavinil neoprávnene obmedzenie alebo prerušenie distribúcie elektriny odberateľovi elektriny. Uvedené porušenie zmluvy sa bude považovať za podstatné porušenie zmluvy.
5. odstúpením od zmluvy dodávateľom, ak odberateľ opakovane nezaplatil faktúru ani po písomnej upomienke dodávateľa v lehote do 30 dní od doručenia upomienky.
6. okrem vyššie uvedených ustanovení každá zo zmluvných strán je oprávnená od zmluvy odstúpiť, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.

**Článok X.**

**Záverečné ustanovenia**

1. Zmluva nadobúda platnosť dňom jej podpisu oprávnenými zástupcami zmluvných strán a účinnosť nadobudne dňom nasledujúcim po dni jej zverejnenia v Centrálnom registri zmlúv.
2. Zmluvu je možné meniť len vzájomnou dohodou, formou písomného dodatku podpísaného obidvomi zmluvnými stranami. Zmluvné strany sa dohodli, že vzťahy neupravené touto zmluvou sa budú spravovať príslušnými ustanoveniami všeobecne záväzných právnych predpisov a to najmä ustanoveniami Obchodného zákonníka.
3. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. Takéto oznámenie sa nepovažuje za zmenu zmluvy a nevyžaduje si jej prijatie postupom podľa odseku 2 tohto článku.
4. Táto zmluva je vyhotovená v siedmich rovnopisoch, z ktorých jeden rovnopis obdrží dodávateľ a šesť rovnopisov obdrží odberateľ.
5. Zmluvné strany prehlasujú, že sa oboznámili s touto zmluvou, že je uzatvorená po vzájomnej dohode zmluvných strán podľa ich slobodnej vôle, vážne, určite a zrozumiteľne, nie v tiesni za nápadne nevýhodných podmienok a na znak súhlasu byť viazaný touto zmluvou vyjadrujú svoju vôľu podpismi na tejto zmluve.
6. Neoddeliteľnou súčasťou tejto zmluvy je:

Príloha č. 1 - Špecifikácia predmetu zmluvy a zoznam odberných miest

Príloha č. 2 - Cenová ponuka

V Lešti dňa: ................................. V ................................. dňa:.................

........................................................ ........................................................

 Za odberateľa Za dodávateľa

**Príloha č. 1 zmluvy - Špecifikácia predmetu zmluvy**

**Príloha č. 1**

**Opis predmetu zákazky, technické požiadavky**

Predmetom zákazky je dodávka elektrickej energie vrátane prenesenia zodpovednosti za odchýlku na dodávateľa v súlade s Vyhláškou č.24/2013 Úradu pre reguláciu sieťových odvetí, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a v súlade s nariadením vlády SR č.317/2007 Z.z., ktorým sa ustanovujú pravidlá pre fungovanie trhu s elektrinou. Súčasťou dodávky elektrickej energie je aj zabezpečenie distribúcie elektrickej energie a služby spojené s využitím distribučnej sústavy od 00:00 hod. SEČ dňa 01.06.2021 do 24:00 hod. SEČ dňa 31.05.2025.

Predpokladané množstvá odobratej elektriny za 4 roky:

Vysoká tarifa: 7 993,368 MWh

Nízka tarifa: 9 318,096 MWh

Víkendová tarifa: 80,00 MWh

Jednotková tarifa:  444,48 MWh

Tabuľka č.1

**ZOZNAM ODBERNÝCH MIEST**

| **P. č.** | **ČOM** | **EIC kód** | **Názov odberného miesta** | **Napäťová hladina** | **Periodicita fakturácie** | **Max. rezervovaná kapacita (kW)** | **Rezervovaná kapacita –veľkosť (kW) a typ** | **Napäťová úroveň** | **Distribučná sadzba** | **Distribučná tarifa** |
| --- | --- | --- | --- | --- | --- | --- | --- | --- | --- | --- |
| 1. | 1215846 | 24ZSS12158460008 | Strážnica Riečky | 0,4 kV | Mesačná MO | EC21T - 63A | - | NN | C2 SSE-D s profilom | 1T s profilom |
| 2. | 1220601 | 24ZSS1220601000S | PK Pliešovce | 0,4 kV | Mesačná MO | EC21T - 63A | - | NN | C2 SSE-D s profilom | 1T s profilom |
| 3. | 9100053 | 24ZSS91000530007 | VÚ 5728 Lešť | 22 kV | Mesačná VO | 170 | 150 – 12 mesačná | VN | VN SSE-D | VN dvojtarif |
| 4. | 9100391 | 24ZSS91003910009 | Kamenný vrch,vodojem | 22 kV | Mesačná VO | 25 | 5 – 12 mesačná | VN | VN SSE-D | VN dvojtarif |
| 5. | 9170462 | 24ZSS9170462000Q | Táborisko HZT | 22 kV | Mesačná VO | 93 | 90 – 12 mesačná | VN | VN SSE-D | VN dvojtarif |
| 6. | 9170587 | 24ZSS9170587000J | Autopark I | 22 kV | Mesačná VO | 220 | 80 – 12 mesačná | VN | VN SSE-D | VN dvojtarif |
| 7. | 9170493 | 24ZSS91704930003 | Hlavný Tábor | 22 kV | Mesačná VO | 210 | 210 – 12 mesačná | VN | VN SSE-D | VN dvojtarif |
| 8. | 9170741 | 24ZSS9170741000M | Klub HZT | 22 kV | Mesačná VO | 10 | 5 – 12 mesačná | VN | VN SSE-D | VN jednotarif |
| 9. | 9170796 | 24ZSS91707960004 | Riečky MS | 22 kV | Mesačná VO | 217 | 180 – 12 mesačná | VN | VN SSE-D | VN dvojtarif |
| 10. | 9171294 | 24ZSS91712940004 | Vododrom | 22 kV | Mesačná VO | 450 | 150 – 12 mesačná | VN | VN SSE-D | VN dvojtarif |
| 11. | 9175265 | 24ZSS9175265000M | Kasárne Zábava | 22 kV | Mesačná VO | 254 | 180 – 12 mesačná | VN | VN SSE-D | VN dvojtarif |
| 12. | 9175311 | 24ZSS9175311000S | Autopark II | 22 kV | Mesačná VO | 400 | 80 – 12 mesačná | VN | VN SSE-D | VN dvojtarif |
| 13. | 9175753 | 24ZSS91757530011 | ÚŠZV Slávia | 22 kV | Mesačná VO | 300 | 120 – 12 mesačná | VN | VN SSE-D | VN dvojtarif |
| 14. | 9176129 | 24ZSS9176129000P | Riečky cvičiace vojská | 22 kV | Mesačná VO | 10 | 5 – 12 mesačná | VN | VN SSE-D | VN dvojtarif |
| 15. | 9178699 | 24ZSS91786990006 | Pozorov. Kamenný vrch | 22 kV | Mesačná VO | 50 | 40 – 12 mesačná | VN | VN SSE-D | VN dvojtarif |
| 16. | 9176903 | 24ZSS9176903000B | Táborisko Riečky | 22 kV | Mesačná VO | 236 | 180 – 12 mesačná | VN | VN SSE-D | VN dvojtarif |
| 17. | 9177139 | 24ZSS9177139000B | Brožkov Prameň | 22 kV | Mesačná VO | 80 | 80 – 12 mesačná | VN | VN SSE-D | VN dvojtarif |
| 18. | 9177216 | 24ZSS9177216000V | Čerpacia stanica 2a3 | 22 kV | Mesačná VO | 60 | 60 – 12 mesačná | VN | VN SSE-D | VN dvojtarif |
| 19. | 9177449 | 24ZSS9177449000L | Slávia | 22 kV | Mesačná VO | 600 | 350 – 12 mesačná | VN | VN SSE-D | VN dvojtarif |
| 20. | 9178048 | 24ZSS91780480009 | Tankodrom Vidov vrch | 22 kV | Mesačná VO | 42 | 30 – 12 mesačná  | VN | VN SSE-D | VN dvojtarif |
| 21. | 9178062 | 24ZSS9178062000R | Tanková strelnica | 22 kV | Mesačná VO | 300 | 95 – 12 mesačná | VN | VN SSE-D | VN dvojtarif |
| 22. | 9178240 | 24ZSS9178240000Z | Lešť Urbanová | 22 kV | Mesačná VO | 20 | 5 – 12 mesačná | VN | VN SSE-D | VN dvojtarif |
| 23. | 9176390 | 24ZSS9176390000E | Technická voda | 22 kV | Mesačná VO | 60 | 40 – 12 mesačná | VN | VN SSE-D | VN dvojtarif |
| 24. | 4527946 | 24ZSS4527946000O | Pechotná strelnica | 22 kV | Mesačná VO | 100 | 40 – 12 mesačná | VN | VN SSE-D | VN dvojtarif |
| 25. | 4538216 | 24ZSS45382160000 | Táborisko Slávia | 22 kV | Mesačná VO | 920 | 400 – 12 mesačná | VN | VN SSE-D | VN dvojtarif |
| 26. | 4574787 | 24ZSS4574787000P | Hlavný Tábor Oremov laz | 22 kV | Mesačná VO | 800 | 250 – 12 mesačná | VN | VN SSE-D | VN jednotarif |

| **P. č.** | **ČOM** | **Názov odberného miesta** | **Typ odberu** | **Veľkosť ističa** |
| --- | --- | --- | --- | --- |
| 1. | 1215846 | Strážnica Riečky | A | 63 |
| 2. | 1220601 | PK Pliešovce | A | 250 |